***Anexa nr. 2***

**ANUNŢ   
privind organizarea consultării publice a proiectului de hotărâre a Guvernului *cu privire la aprobarea proiectului de Lege pentru aprobarea Codului silvic***

Ministerul Mediului iniţiază, începând cu data de 26 decembrie 2017, consultarea publică a proiectului de hotărâre a Guvernului *cu privire la**aprobarea proiectului de Lege pentru aprobarea Codului silvic.*

Proiectul a fost elaborat în conformitate cu prevederile punctului 4 din Planul de acţiuni pentru implementarea Strategiei privind diversitatea biologică a Republicii Moldova pentru anii 2015-2020, aprobat prin Hotărîrea Guvernului nr. 274 din 18 mai 2015 și prevederile punctului 5.2 din Planul de acţiuni al Guvernului pentru anii 2016-2018, aprobat prin Hotărîrea Guvernului nr. 890 din 20.07.2016.

Proiectul legii conține prevederi care stau la baza gestionării durabile a pădurilor, creşterea responsabilităţii autorităţilor locale la schimbarea destinației terenurilor acoperite cu vegetație forestieră și gestionarea durabilă a fondului forestier proprietate publică și privată, operarea modificărilor la Anexele Codului Silvic al Republicii Moldova nr. 887-XIII din 21 iunie 1996, care stau la baza gestionării durabile a pădurilor şi spaţiilor verzi, precum şi a creării premizelor în vederea ajustării prejudiciilor cauzate mediului prin folosirea ilegală a resurselor pădurii la realităţile moderne.

Necesitatea actualizării prevederilor referitoare la cuantumul amenzilor pentru săvîrşirea contravenţiilor silvice este impusă de faptul că s-a schimbat situaţia economică, s-au modificat indicii preţurilor de consum, s-au schimbat preţurile la materia primă, la energie şi servicii, prin urmare, costul masei lemnoase obţinute ilegal, acoperă întreit suma prejudiciului cauzat mediului.

Beneficiarii proiectului de decizie sunt toți gestionarii fondului forestier, indiferent de forma de proprietate.

Rezultatele scontate ca urmare a implementării deciziei supuse consultării publice sunt:

1. gestionarea durabilă a fondului forestier naţional în conformitate cu indicatorii stabiliţi în Strategia privind diversitatea biologică a RM pentru anii 2015-2020 aprobată prin HG 274 din 18 mai 2015, precum şi în Strategia de mediu pentru anii 2014-2023 aprobată prin HG 301 din 24 aprilie 2014;
2. reactualizarea tarifelor de calcul al cuantumului despăgubirilor pentru prejudiciul cauzat prin tăierea ilicită şi vătămarea arborilor şi arbuştilor, astfel ca acestea să devină descurăjătoare;
3. promovarea regimului silvic unic pentru fondul forestier din Republica Moldova și vegetației forestiere din afara fondului forestier, indiferent de tipul de proprietate și promovarea unei politici adecvate noilor cerinţe.
4. valorificarea raţională a produselor pădurii, asigurării continuităţii pădurilor și biodiversității în corelaţie cu condiţiile de creştere a influenţei activităţii antropice.

Recomandările pe marginea proiectului de decizie, supus consultării publice, pot fi expediate pînă pe data de 12 ianuarie 2018, la adresa dlui Vitalie Grimalschi, adresa electronică: vitalie.grimalschi@madrm.gov.md, la numărul de telefon 022 204 537 sau la adresa mun. Chișinău, str. Constantin Tănase, 9.

Proiectul de hotărâre a Guvernului *cu privire la**aprobarea proiectului de Lege pentru aprobarea Codului silvic* şi nota informativă sunt disponibile pe pagina web oficială a Ministerului Agriculturii, Dezvoltării Regionale și Mediului

www.madrm.gov.md/ro/content/proiecte-de-documente, pe site-ul [WWW.particip.gov.md](http://WWW.particip.gov.md) sau la sediul Ministerul Agriculturii, Dezvoltării Regionale și Mediului situat pe adresa: or. Chişinău, str. Constantin Tănase 9.